Diari Oficial de la Generalitat Valenciana


Sumari del DOGV 6267, del 14-05-2010 (2010/5473)

RESOLUCIÓ de 12 de maig de 2010, del conseller de Solidaritat i Ciutadania, de la convocatòria realitzada mitjançant Orde d'1 de desembre de 2009, per la qual es convoquen, per a l'any 2010, subvencions a programes, projectes i microprojectes de cooperació internacional per al desenrotllament que realitzen organitzacions no governamentals per al desenrotllament (ONGD), que s'han d'executar en l'exterior.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6267

Data del DOGV
:   14-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5473


Data del document
:   12-05-2010

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * suport econòmic
    * ajuda al desenvolupament
    * ajuda pública

RESOLUCIÓ de 12 de maig de 2010, del conseller de Solidaritat i Ciutadania, de la convocatòria realitzada mitjançant Orde d'1 de desembre de 2009, per la qual es convoquen, per a l'any 2010, subvencions a programes, projectes i microprojectes de cooperació internacional per al desenrotllament que realitzen organitzacions no governamentals per al desenrotllament (ONGD), que s'han d'executar en l'exterior. [2010/5473]  
Antecedents de fet  
1. En data de 7 de desembre de 2009 va ser publicada en el Diari Oficial de la Comunitat Valenciana (DOCV núm. 6160) l'Orde del conseller de Solidaritat i Ciutadania, per la qual es convoquen, per a l'any 2010, subvencions a programes, projectes i microprojectes de cooperació internacional per al desenrotllament que realitzen organitzacions no governamentals per al desenrotllament (ONGD), que s'han d'executar en l'exterior.  
2. A esta convocatòria s'han presentat un total de 283 sol·licituds, amb un import total de subvenció sol·licitada de 12.031.685,77 euros.  
3. La Comissió Tècnica del Programa de Cooperació, segons el que establix les bases 12 i 13 de la mencionada orde de convocatòria, ha formulat, en la seua reunió de 3 de maig de 2010, la corresponent proposta motivada de resolució de la convocatòria de subvencions.  
Fonaments de dret  
I. Pel que es referix a la competència per a resoldre este procediment, es tenen en compte les atribucions previstes en l'article 47.3 del Text Refós de la Llei d'Hisenda Pública de la Generalitat, així com el que preveu el Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania (DOCV núm. 6146, de 17 de novembre de 2009)  
II. Així mateix, en la tramitació d'este procediment s'ha tingut present el que disposa el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenrotllament i del règim específic de transferències de fons destinats a la cooperació amb països en via de desenrotllament, i el que establix l'esmentada Orde d'1 de desembre de 2009, del conseller de Solidaritat i Ciutadania, de convocatòria de subvencions, així com el que preveu la Llei 38/2003, de 17 de novembre, General de Subvencions i la resta de normes de general i pertinent aplicació.  
Per raó d'això, i a proposta de la Comissió Tècnica del Programa de Cooperació adoptada en la sessió de 3 de maig de 2010, resolc:  
Primer  
Concedir a les entitats i projectes esmentats en els annexos I, II i III d'esta resolució les subvencions sol·licitades. En l'annex I, les subvencions concedides en la modalitat de programes dins de la línia de subvenció T7691; en l'annex II les subvencions concedides en la modalitat de projectes, línia T2324 i en l'annex III les subvencions concedides en la modalitat de microprojectes, línia T7670, totes elles dins del programa 53.41.86.164.70, Cooperació Internacional al Desenrotllament, del Pressupost General de la Generalitat per a 2010, de conformitat amb l'orde de la convocatòria esmentada.  
Segon  
Denegar a les entitats i projectes esmentats en els annexos IV, V i VI de la present resolució les subvencions sol·licitades en les modalitats de programes, projectes i microprojectes, pels motius que s'hi expressen.  
Tercer  
Requerir a les entitats, els projectes de les quals han sigut subvencionats en una quantitat inferior a la subvenció sol·licitada, perquè en el termini de 10 dies hàbils següents a la publicació de la present resolució, reformulen el projecte en els termes de la base 15 de l'Orde del conseller de Solidaritat i Ciutadania d'1 de desembre de 2009, de subvencions a programes, projectes i microprojectes de cooperació internacional per al desenrotllament que realitzen organitzacions no governamentals per al desenrotllament (ONGD), que s'han d'executar en l'exterior.  
Contra la present resolució, que posa fi a la via administrativa, es podrà interposar, potestativament, recurs de reposició davant d'este mateix òrgan, en el termini d'un mes, comptador des de l'endemà de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 12 de maig de 2010.- El conseller de Solidaritat i Ciutadania: Rafael Blasco Castany.  
Annex I  
  
Annex II  
  
Annex III  
  
  
ANNEX V  
  
ANNEX VI.   
  
\* \* \* \* \* \* \* \* \* \* \* \* \* \* \* \* \* \*  
Anexo I  
  
Anexo II  
  
Anexo III  
  
  
ANEXO V  
  
ANEXO VI  
